หนูมีอะไรกับแฟนแล้วแฟนไม่ได้ป้องกันหลั่งนอกอย่างเดียวจากนั้นผ่านไป2ชั่วโมงหนูเลยไปซื้อยาคุมฉุกเฉินมากินตลอดทั้งอาทิตย์หลังจากมีอะไรกันเลือดหนูไหลตลอดอาทิตย์เลยอยากทราบว่าเลือดที่ไหลคือเลือดอะไรคะแต่ที่หนูไปอ่านมาเขาบอกหลังจากกินยาคุมฉุกเฉินประจำเดือนจะมาแต่หนูมาก่อนจะเป็นไรไหมคะ แล้วหนูจะเสี่ยงท้องหรือเปล่าคะ
สวัสดีค่ะ การมีเพศสัมพันธ์ ถ้าไม่ได้ใช้ถุงยางอนามัย หรือการคุมกำเนิดวิธีอื่นๆ เช่น ยาคุมกำเนิด ยาฉีดหรือยาฝัง อาจเพิ่มโอกาสการตั้งครรภ์ได้ ถ้าเลือกใช้เพียงวิธีการหลั่งนอก (Coitus interuptus)เนื่องจากในระหว่างที่มีการสอดใส่ ถึงแม้ว่าไม่ได้มีการหลั่งน้ำอสุจิเข้าไปในช่องคลอดโดยตรง แต่สารหรือน้ำหล่อลื่นจากฝ่ายชายที่ออกมาระหว่างที่มีเพศสัมพันธ์ ก็อาจมีการปนเปื้อนของตัวอสุจิได้เล็ก จึงทำให้มีความเสี่ยงต่อการตั้งครรภ์อยู่ทั้งนี้ โอกาสในการตั้งครรภ์จะเพิ่มขึ้น ถ้าอยู่ในช่วงที่มีการตกไข่ ซึ่งถ้ารอบเดือนมาสม่ำเสมอ อาจนับวันที่ตกไข่ได้ง่ายๆ ถ้าประจำเดือนมาทุก 28 วัน ส่วนมากไข่ตกช่วงวันที่ 14-15 หรืออาจนับจากวันแรกของการมีประจำเดือนรอบก่อนมา 9-18 วัน อาจเป็นช่วงที่มีโอกาสเกิดการตกไข่ได้มากที่สุดค่ะดังนั้น ในกรณีเช่นนี้ จึงมักแนะนำให้รีบรับประทานยาคุมฉุกเฉิน (Emergency contraceptions)ยาคุมฉุกเฉินโดยเร็วที่สุด ทั้งนี้ประสิทธิภาพสูงสุดคือ ทานภายใน 72 ชั่วโมง ถ้าเกินเวลา 72 ชั่วโมง การใช้ยาคุมกำเนิดฉุกเฉินจะลดประสิทธิภาพลงอย่างไรก็ตาม ต้องทราบก่อนว่า ยาคุมฉุกเฉิน ประสิทธิภาพก็ยังไม่ใช่ 100% ถ้ารับประทานถูกต้อง อาจสูงสุดได้ประมาณ 92% ดังนั้น มีโอกาสที่จเกิดการตั้งครรภ์ได้อยู่ค่ะทั้งนี้ยาคุมฉุกเฉิน เป็นตัวยาที่มีฮอร์โมนสูงกว่ายาคุมกำเนิดทั่วไป อาจทำให้มีเลือดออกผิดปกติ คลื่นไส้อาเจียน ปวดศีรษะได้ค่ะส่วนการที่จะมั่นใจว่าไม่น่ามีการตั้งครรภ์เกิดขึ้น คือรอจนกว่าประจำเดือนที่ควรจะมา มาตรงตามรอบที่ควรมาค่ะ ถ้ารอบเดือนคลาดเคลื่อนไป มีเลือดออกผิดปกติติดต่อกันนานๆ อาจลองตรวจปัสสาวะเพื่อยืนยันการตั้งครรภ์ค่ะ โดยนับจากรอบเดือนก่อนมา 4-6 สัปดาห์ค่ะ